Prèviament, alguns científics havien suggerit que el camarasaure i altres sauròpodes es podrien haver empassat pedres (gastròlits) per a ajudar a moldre el menjar a l'estómac i aleshores les regurgitaven o les passaven pel tracta digestiu quan esdevenien molt suaus. Tanmateix, anàlisis més recents han suggerit que aquest no era el cas. A més a més, les dents fortes i robustes del camarasaure en particular estaven més desenvolupades que les de la majoria de sauròpodes, indicant que hauria pogut processar el menjar a la boca en cert grau abans d'empassar-se'l.

El 1999 torna als estudis al Bard College de Nova York per una llicenciatura en literatura. Des del 2001 ha suspès la seva carrera d'actriu per concentrar-se en els estudis, diplomant-se el 2003. Entre el 2003 i el 2007, l'actriu es dedica exclusivament a la carrera teatral a Nova York; actua a les obres teatrals 24 Hour Plays, The Sugar Syndrome i Third. A més surt en l'obra de Broadway Suburbia, al costat de Kieran Culkin i Jessica Capshaw al Second Stage Theatre.

Avui es creu que es tracta tan sols de figures retòriques i no d'una veritat històrica, entre altres coses perquè era habitual atribuir a Salomó tota obra filosòfica eminent de la qual es desconeixia el seu autor, com era també normal atribuir a David qualsevol peça lírica en el mateix cas. L'estil literari i l'ús de la llengua l'ubica en temps del rei persa Cir. Els estudiosos no creuen que el llibre hagi estat compost ni per un rei de Jerusalem de la Casa de David ni per un fill d'aquest, i per tant avantpassat de Jesucrist.